stanford-oval/wikipedia huggingface dataset:
Chalkeío

| Chalkeío Χαλκείο |
| --- | --- |
 Chalkeíon kylä etualalla, taustalla Zas-vuori ja sen rinteessä Filótin kylä.
 Chalkeío
 Koordinaatit: 37°3′48″N, 25°28′57″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  kylä
 – Kallikrates-koodi:  6702030101
Väkiluku (2011):  368
Aikavyöhyke:  UTC+2
 – Kesäaika:  UTC+3
Postinumero:  843 02
Infobox OKVirheellinen NIMI-arvo: 
Chalkeío (kreik. Χαλκείο, kath.kreik. Χαλκείον, Chalkeíon), myös Chalkí (Χαλκί tai Χάλκη) tai Tragaía (Τραγαία), on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 368 (vuonna 2011).
Venetsialaisaikainen Gkratsían eli Barótsin torni Chalkeíossa.
Chalkeíon kylä sijaitsee Náxoksen saaren keskellä Tragaían laaksossa Zas-vuoren pohjoispuolella, noin 16 kilometriä itäkaakkoon saaren keskuksesta Náxoksen kaupungista. Chalkeío muodostaa myös laajemman kyläyhdyskunnan (Τοπική Κοινότητα Χαλκείου, Topikí Koinótita Chalkeíou), johon kuuluvat varsinaisen Chalkeíon kylän lisäksi kylät Ráchi ja Zoodóchos Pigí. Koko yhdyskunnan väkiluku on 543.
Kylän nähtävyyksiin kuuluvat muun muassa bysanttilaisaikainen Pyhän Georgioksen (Ágios Geórgios Diasorítis) kirkko sekä venetsialaisaikainen Gkratsían eli Barótsin torni 1600-luvulta.
Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön.
Aiheesta muualla

Kuvia tai muita tiedostoja aiheesta Chalkeío Wikimedia Commonsissa
Chalikiópouloksen laguuni

| Chalikiópouloksen laguuni> Λιμνοθάλασσα Χαλικιόπουλου |
| --- | --- |
 Chalikiópouloksen laguuni ilmasta nähtynä.
  Chalikiópouloksen laguuni 
Koordinaatit:  39°35′55″N, 19°54′26″E
Sijainti:  Korfu, Keski-Korfu ja Diapontiset saaret, Korfu, Jooniansaaret
Valtio:  Kreikka
Merialue:  Joonianmeri
Pinta-ala:  1,8–2,66
Pituus:  2,2
Leveys:  1,4
Keskisyvyys:  1,0 m
Chalikiópouloksen laguuni (kreik. Λιμνοθάλασσα Χαλικιόπουλου, Limnothálassa Chalikiópoulou) on laguuni Korfun saarella Kreikassa. Se sijaitsee saaren itärannikolla noin kolme kilometriä etelälounaaseen Korfun kaupungista. Laguunin pinta-ala on eri lähteissä noin 1,8–2,66 neliökilometriä ja ympäryysmitta noin seitsemän kilometriä.
Chalikiópouloksen laguunia ja Korfun lentoaseman kiitoradan eteläpää.
Chalikiópouloksen laguunin suurin pituus on noin 2,2 kilometriä, suurin leveys noin 1,4 kilometriä ja keskisyvyys noin metrin. Laguuni ei ole täysin luonnontilassa ja alkuperäisessä koossaan, sillä Korfun lentoaseman kiitorata kulkee sen itäosan poikki pohjois-eteläsuunnassa. Laguunin suun ylittää 400 metriä pitkä kävelysilta. Sen suulla sijaitsevat myös Pontikonísin saari sekä toinen pieni saari, jolla sijaitsee Vlachérnan luostari. Chalikiópouloksen laguuni on merkittävä kosteikko- ja lintualue.
Aiheesta muualla

Kuvia tai muita tiedostoja aiheesta Chalikiópouloksen laguuni Wikimedia Commonsissa
Cristo de la Concordia

Cristo de la Concordia
Cristo de la Concordia on massiivinen Jeesus-patsas joka sijaitsee San Pedron kukkulalla Cochabamban kaupungissa Boliviassa. Patsas on 34,2 metriä korkea ja alustan kanssa 40,44 metriä korkea. Patsasta alettiin rakentaa vuonna 1987 ja se valmistui vuonna 1994. Patsaan suunnitteli Wálter Terrazas Pardo. Patsas on valmistettu betonista ja teräksestä.
Aiheesta muualla

Kuvia tai muita tiedostoja aiheesta Cristo de la Concordia Wikimedia Commonsissa
Cosimo II

Cosimo II, Justus Sustermansin maalaama muotokuva.
Cosimo II (ital. Cosimo de’ Medici; 12. toukokuuta 1590 – 28. helmikuuta 1621) oli Toscanan suurherttua vuosina 1609–1620.
Cosimon vanhemmat olivat suurherttua Ferdinand I ja tämän puoliso, Lothringenin Kristiina. Cosimo tuli hallitsijaksi vain 18-vuotiaana isänsä kuoltua vuonna 1609, ja hän tukeutui siksi äitiinsä sekä neuvonantajaansa Belisario Vintaan. Cosimo pyrki isänsä tavoin tasapainottelemaan Ranskan ja Espanjan välillä ja onnistui myös lähentämään näitä maita toisiinsa. Cosimo jatkoi isänsä aloittamaa merisotaa Osmanien valtakuntaa ja Barbareskivaltioita vastaan. Hänen valtakaudellaan Toscanan laivasto oli Välimerellä ylivoimainen turkkilaisiin nähden ja liitto druusien emiiri Fakhr-al-Dinin kanssa takasi toscanalaisille etulyöntiaseman kaupankäynnissä Levantin alueella. Cosimo toisaalta lakkautti Medicin hallitsijasuvun oman pankki- ja liiketoiminnan, joka oli jatkunut neljäsataa vuotta. Cosimo II kuoli vain 30-vuotiaana, jolloin häntä seurasi hänen poikansa Ferdinand II.
Cosimo II toimi tiedemies Galileo Galilein suojelijana ja nimitti Galilein vuonna 1610 hovimatemaatikokseen ja -filosofikseen. Galilei nimesi löytämänsä Jupiterin kuut ”Medicien tähdiksi” (Sidera Medicea).
Hänen puolisonsa vuodesta 1608 oli Itävallan arkkiherttuatar Maria Magdalena (1589–1631), joka oli Itävallan arkkiherttua Kaarle II:n (1540–1590) ja Baijerin prinsessa Maria Annan (1551–1608) yhdeksäs tytär.
Aiheesta muualla

Kuvia tai muita tiedostoja aiheesta Cosimo II Wikimedia Commonsissa
Cristo Rei (Dili)

Cristo Rei
Cristo Rei (suom. 'Kristus-kuningas') on vajaat 30 metriä korkea Jeesuksen patsas Dilin kaupungissa Itä-Timorissa. Patsaan on suunnitellut Mochamad Syailillah. Patsas valmistui vuonna 1996. Patsaan ideoi Abílio José Osório Soares.
Aiheesta muualla

Wikimedia Commonsissa on kuvia tai muita tiedostoja aiheesta .
Annikki Toikka-Karvonen

Annikki Toikka-Karvonen (2. joulukuuta 1915 Hietamäki, Inkerinmaa – 30. toukokuuta 2009 Helsinki) oli suomalainen filosofian maisteri, museonjohtaja, taideteollisuuskriitikko ja päätoimittaja.
Annikki Toikka-Karvosen vanhemmat olivat agronomi Toivo J. Toikka (1889–1955) ja Ruusa Vesanto (1888–1976). Toikka-Karvonen pääsi ylioppilaaksi 1935 Helsingin Tyttönormaalilyseosta ja opiskeli Helsingin yliopistossa valtio-oppia, kansantaloustiedettä, englantilaista ja saksalaista filologiaa sekä taidehistoriaa valmistuen filosofian maisteriksi 1941. Jatkosodan aikana Toikka-Karvonen oli Suurtalkoot ry:n naisten toiminnanjohtajana 1942–1944. Hän oli Ylioppilaslehden päätoimittajana marraskuusta 1945 helmikuuhun 1947 ja opiskeli samalla taidehistoriaa seuraten Onni Okkosen ja Ludvig Wennervirran luentoja. Toikka-Karvonen oli vuodesta 1946 Taiteen Maailma-lehden avustajana ja lehden päätoimittajana 1950–1953. Hän kirjoitti kuvataiteista ja taideteollisuudesta myös Viikkosanomat- ja Pirkka-lehtiin. Vuodesta 1953 alkaen Toikka-Karvonen oli Helsingin Sanomien taideteollisuuskriitikkona kymmenen vuoden ajan vuoteen 1963 saakka. Hän oli Viikkosanomien taidetoimittajana 1952–1959 ja Kotiliesi-lehden sisustustoimittajana 1959–1965.
Toikka-Karvonen oli vuodesta 1946 professori Onni Okkosen tutkimusassistenttina tämän kirjoittaessa Akseli Gallen-Kallelan elämäkertaa. Hän oli Okkosen assistenttina aina vuoteen 1956 saakka. Tämän jälkeen Toikka-Karvonen valittiin 1958 vasta perustetun Tarvaspään museon intendentiksi ja hän oli museon johtajana eläkkeelle jäämiseensä vuoteen 1978 saakka.
Annikki Toikka-Karvonen oli naimisissa vuodesta 1941 lääkintäkenraali Martti Karvosen kanssa.
Julkaisuja

Gallen-Kallelan Tarvaspää : museo-opas - Vandring genom museet - Museum guide. WSOY - Akseli Gallen-Kallelan museosäätiö 1962, 1968, 1972
Tapiolan koteja : Homes in Tapiola. WSOY 1963
Ryijy; värikuvat Osmo Thiel. Otava 1971
Suomennoksia

Kotien käyttötaidetta : pohjoismainen taidekäsityö ja taideteollisuus; toim. Erik Zahle ; suomalaiset toim. H. O. Gummerus ja Benedict Zilliacus ; tanskalaisesta alkuteoksesta suom. Kaarina Visakanto ja Annikki Toikka-Karvonen ; valokuvat Erik Hansen. WSOY 1961
Conker (pelisarja)

| Conker |
| --- | --- |
Kehittäjä:  Rare
Lajityyppi:  tasohyppely, toimintapeli, pulmapeli
Aiheesta muualla
MobyGames
Lisää peliartikkeleitaVideopelien teemasivulla
| --- | --- |
1999: Pocket Tales
2000: 
2001: Bad Fur Day
2002: 
2003: 
2004: 
2005: Live & Reloaded
2006: 
2007: 
2008: 
2009: 
2010: 
2011: 
2012: 
2013: 
2014: 
2015: Big Reunion
2016: 
2017: Young Conker
Conker on Raren kehittämä pelisarja, jonka pelit ovat yhdistelmä tasohyppelyä, toimintapeliä ja pulmapeliä.
Peleissä esiintyy Conker-niminen oravahahmo. Conkerin ensiesiintyminen oli Diddy Kong Racing -pelissä vuonna 1997.
Pelit

Conker's Pocket Tales (1999)
Conker's Bad Fur Day (2001)
Conker: Live & Reloaded (2005)
Pelit > Spin-off

Lisäksi on julkaistu ladattava sisältö Project Spark-nimiseen peliin: Project Spark: Conker Play & Create Bundle (2015).
Pelit > Peruutetut julkaisut

Twelve Tales: Conker 64
Conker's Other Bad Day, jatko-osa Bad Fur Daylle
Conker: Gettin' Medieval
Pelit > Demot

Young Conker (esitelty 2017)
Aiheesta muualla

Pelisarja MobyGamesissä (englanniksi)
-pelisarja
| --- | --- |
Sarjan pelit:   Diddy Kong Racing  Pocket Tales  Bad Fur Day  Live & Reloaded 
Hahmot:  Conker
Chanel Iman

| Chanel Iman |
| --- | --- |
 Chanel Iman Victoria’s Secret -muotinäytöksessä New Yorkissa vuonna 2009.
Henkilötiedot
Syntynyt: 1. joulukuuta 1990 (ikä 33) Atlanta, Georgia, Yhdysvallat
Ammatti:  malli
Malli
Pituus:  178 cm
Hiusten väri:  musta
Silmien väri:  ruskea
Aiheesta muualla
Kotisivut
Chanel Iman Robinson (s. 1. joulukuuta 1990 Atlanta, Georgia), tunnetaan julkisuudessa nimellä Chanel Iman, on yhdysvaltalainen malli.
Iman syntyi Atlantassa, Georgian osavaltiossa, mutta kasvoi Los Angelesissa, Kaliforniassa. Hänen äitinsä on puoliksi korealainen ja isänsä afroamerikkalainen.
Iman aloitti 13-vuotiaana lapsimallina Ford-mallitoimiston listoilla. Vuonna 2006 hän osallistui Fordin Vuoden Supermalli -kilpailuun, jossa hän sijoittui kolmanneksi. Toukokuussa 2007 hänet esiteltiin Yhdysvaltojen Voguen kannessa yhtenä ”maailman seuraavista huippumalleista”.
Chanel Iman on esiintynyt lukuisten merkkien muotinäytöksissä, kuten Balenciaga, Max Mara, Versace, Yves Saint-Laurent ja Victoria’s Secret. Hänen kuviaan on ollut monissa kansainvälisissa muotilehdissä, kuten Elle ja Vanity Fair. Lisäksi Iman on ollut mukana muun muassa Ralph Laurenin ja DKNY:n mainoskampanjoissa. Hän on 178 senttimetriä pitkä ja hänen mittansa ovat 81-58-84 (EU).
Iman on vieraillut äitinsä kanssa Tyra Banks Show’ssa. Hän myös toimi vierailevana tuomarina Tyra Banksin juontaman Huippumalli haussa -televisiosarjan 13. tuotantokaudella.
Aiheesta muualla

Kuvia tai muita tiedostoja aiheesta Chanel Iman Wikimedia Commonsissa
Chanel Imanin virallinen sivusto (englanniksi)
Chanel Iman Fashion Model Directory -sivustolla (englanniksi)
Chanel Iman The Internet Fashion Database -sivustolla (Arkistoitu – Internet Archive) (englanniksi)
Cyril Tommasone

| Mitalit | Mitalit | Mitalit |  |
| --- | --- | --- | --- |
|  Cyril Tommasone vuonna 2016. |  Cyril Tommasone vuonna 2016. |  Cyril Tommasone vuonna 2016. |  |
Maa:   Ranska
Miesten telinevoimistelu
| MM-kilpailut  | MM-kilpailut  | MM-kilpailut  |  |
|  Hopeaa | Tokio 2011 | hevonen |  |
|  Pronssia | Nanning 2014 | hevonen |  |
| EM-kilpailut  | EM-kilpailut  | EM-kilpailut  |  |
|  Hopeaa | Berliini 2011 | hevonen |  |
|  Hopeaa | Szczecin 2019 | hevonen |  |
|  Pronssia | Birmingham 2010 | joukkuekilpailu |  |
|  Pronssia | Glasgow 2018 | joukkuekilpailu |  |
Cyril Tommasone (s. 4. heinäkuuta 1987 Villeurbanne) on ranskalainen telinevoimistelija.
Tommasone on saavuttanut hevosella MM-hopeaa Tokiosta 2011 ja MM-pronssia Nanningista 2014. EM-hopeaa samalla telineellä hän saavutti Berliinissä 2011 ja Szczecinissä 2019. Birminghamissa 2010 ja Glasgow'ssa 2018 Tommasone voimisteli Ranskan EM-pronssille yltäneessä joukkueessa. Lontoon olympialaisissa 2012 hän oli hevosella viides ja Rio de Janeirossa 2016 samalla telineellä neljäs. Välimeren kisoissa 2018 hän saavutti hevosella kultaa ja joukkuekilpailussa pronssia.
DJ Large

| Jan Mattias Hedbom> Henkilötiedot |
| --- | --- |
Syntynyt: 18. syyskuuta 1979 (ikä 45)
Muusikko
Taiteilijanimi:  DJ Large
Tyylilajit:  hip hop
Yhtyeet:  Mobbade Barn Med Automatvapen
  [ Muokkaa Wikidatassa ] [ ohje ]  
DJ Large (myös Large Vegas) (oikealta nimeltään Jan Mattias Hedbom, s. 18. syyskuuta 1979, Uppsala, Ruotsi) on ruotsalainen Mobbade Barn Med Automatvapen -hip hop -yhtyeen DJ.
Christian Mohn

Christian Mohn vuonna 1948.
Christian J. Mohn (20. huhtikuuta 1926 – 31. joulukuuta 2018 Oslo) oli norjalainen mäkihyppääjä. Hänen seuransa oli IL Heming.
Mohn osallistui maailmanmestaruuskilpailuihin kaksi kertaa. Vuoden 1950 kilpailuissa hän sijoittui neljänneksi.
Mohn toimi Norjan hiihtoliiton puheenjohtajana vuosina 1978–1980.
Asterix ja viikingit

| Asterix ja viikingit> Astérix et les Vikings |
| --- | --- |

Ohjaaja:   Stefan Fjeldmark  Jesper Møller 
Käsikirjoittaja:   Stefan Fjeldmark  Jean-Luc Goossens 
Tuottaja:  Thomas Valentin
Säveltäjä:  Alexandre Azaria
Leikkaaja:  Martin Wichmann Andersen Anders Hoffmann
Tuotantosuunnittelija:  Bjarne Hansen
Valmistustiedot
Valmistusmaa:   Ranska  Tanska 
Tuotantoyhtiö:  M6 Group
Levittäjä:  M6 Group
Ensi-ilta:  Suomi 12. toukokuuta 2006
Kesto:  78 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Asterix ja viikingit (ransk. Astérix et les Vikings) on vuonna 2006 valmistunut ranskalais-tanskalaisena yhteistyönä tuotettu Asterix-elokuva, joka perustuu René Goscinnyn ja Albert Uderzon sarjakuva-albumiin Asterix ja normannien maihinnousu (1966).
Juoni

Normannien viikinkipäällikkö, Seismograf saa kuulla, että ”pelko antaa siivet”. Päällikkö tuumii valloitusretkien olevan helpompia, jos hänen soturinsa oppisivat lentämään. Hän perustaakin retkikunnan, jonka tehtävänä on etsiä todellinen pelkuri, joka voisi opettaa normannit pelkäämään.
Samaan aikaan gallialaiskylän rauha järkkyy, kun Aladobixin veljenpoika Poppix saapuu kylään. Poppixin isä on lähettänyt poikansa Aladobixin luo, jotta tämä koulisi pojasta miehen. Päällikkö antaa Poppixin kouluttamisen Asterixin ja Obelixin vastuulle, mutta poikaa ei kasvissyöjänä ja pasifistina kiinnosta villisikojen metsästäminen ja roomalaisten kanssa tappeleminen. Sen sijaan hän esittelee kyläläisille viimeisimpiä muoti-ilmiöitä.
Pian normannit saapuvat Gallian rannikoille ja sieppaavat Poppixin, sillä olettavat hänen olevan mestaripelkuri. Kun Aladobix saa kuulla tapauksesta, hän lähettää Asterixin ja Obelixin pelastamaan veljenpoikansa. Matkalla  laivassa Poppix kohtaa kauniin Abban, joka on päällikön tyttö ja Poppixin ikäinen.
Suomenkieliset äänet

| 0 | 1 | 2 |
| --- | --- | --- |
|  Mika Nuojua  | … |  Asterix   |
|  Markus Bäckman  | … |  Obelix   |
|  Samuel Harjanne  | … |  Poppix (Aladobixin veljenpoika)   |
|  Paula Vesala  | … |  Abba (Päällikkö Seismografin tytär)   |
|  Pertti Koivula  | … |  Seismograf   |
|  Mika Ala-Panula  | … |  Pilaf   |
|  Titta Jokinen  | … |  Vikea   |
|  Pasi Ruohonen  | … |  Olaf   |
|  Sasu Moilanen  | … |  Aladobix   |
|  Antti Pääkkönen  | … |  Trubadurix, Amaryllix   |
|  Petri Hanttu  | … |  Caravellix   |
|  Heikki Sankari  | … |  Eiffelix   |
|  Pekka Laiho  | … |  Kertoja   |
Dahlman

Dahlman on muun muassa seuraavien suomalaisten henkilöiden sukunimi:
Anna Dahlman (s. 1980), käsikirjoittaja ja ohjaaja
Harald Dahlman (1907–1940), korkeushyppääjä
Helge Dahlman (1924–1979), taidemaalari
J. G. Dahlman (1838–1876), runoilija
Jenni Väänänen, o.s. Dahlman (s. 1981), malli ja missi
Karl Dahlman (1897–1922), jääkäri ja heimosoturi
Lasse Dahlman (1931–1975), purjehtija
Nanne Dahlman (s. 1970), tennispelaaja
Nils Dahlman (1914-2000), ahvenanmaalainen poliitikko, virkamies ja urheiluliikkeen johtomiehiä
Pontus Ludvig Dahlman (1812–1882), kauppias ja valtiopäivämies
Toni Dahlman (s. 1979), jääkiekkoilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Chanelle Scheepers

| Chanelle Scheepers |
| --- | --- |

Henkilötiedot
Syntynyt: 13. maaliskuuta 1984 (ikä 40)
Kansalaisuus:   Etelä-Afrikka
Tennispelaaja
Pituus:  176 cm
Paino:  66 kg
Kätisyys:  oikea
Palkintorahat:  1 949 415 USD
Kaksinpeli
Paras sijoitus:  37. (10.10.2011)
Turnausvoittoja:  1
Voitot/tappiot:  436–346
Grand Slam -turnauksissa
Australian avoimet:  3. kierros (2011)
Ranskan avoimet:  4. kierros (2010)
Wimbledon:  2. kierros (2014)
Yhdysvaltain avoimet:  3. kierros (2011)
Nelinpeli
Paras sijoitus:  42. (14.4.2014)
Turnausvoittoja:  1
Voitot/tappiot:  240–186
Aiheesta muualla
ITF
WTA
Chanelle Scheepers (s. 13. maaliskuuta 1984 Harrismith) on eteläafrikkalainen tennispelaaja. Parhaimmillaan hän on ollut naisten maailmanlistalla kaksinpelissä sijalla 37. Hän on voittanut urallaan yhden WTA-turnauksen kaksinpelissä ja yhden nelinpelissä.
Tennisura

Vuonna 2010 Scheepers voitti Ranskan avointen ensimmäisellä kierroksella Ranskan Mathilde Johanssonin luvuin 6–2, 6–4 ja toisella kierroksella Argentiinan Gisela Dulkon 3–6, 6–3, 6–4. Kolmannella kierroksella hän voitti Akgul Amanmuradovan 6–3, 6–3, mutta hävisi neljännellä kierroksella Jelena Dementjevalle 6–1, 6–3. Wimbledonissa hän hävisi ensimmäisellä kierroksella Li Nalle ja Yhdysvaltain avoimissa Akgul Amanmuradovalle.
Vuoden 2011 Australian avoimissa Scheepers pääsi kolmannelle kierrokselle voitettuaan Karolina Špremin ja Regina Kulikovan. Kolmannella kierroksella hän hävisi Viktoryja Azarenkalle. Ranskan avointen toisella kierroksella hän hävisi Marija Kirilenkolle. Wimbledonin avauskierroksella hän hävisi Jevgenija Rodinalle. Yhdysvaltain avoimissa Scheepers selviytyi kolmannelle kierrokselle, jossa hän hävisi Francesca Schiavonelle luvuin 7–5, 6–7(5), 3–6. Syyskuussa Scheepers saavutti uransa ensimmäisen WTA-turnausvoiton, kun hän päihitti Kantonin turnauksen loppuottelussa Magdaléna Rybárikován.
Aiheesta muualla

Chanelle Scheepersin kotisivut
Chalkidóna

| Chalkidóna Chalkidónan kunta Χαλκηδόνα Δήμος Χαλκηδόνος |
| --- | --- |
 Kunnan sijainti
 Chalkidóna
 Koordinaatit: 40°44′N, 22°36′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Hallinto:  
 – Asutustyyppi:  kunta, kaupunki
 – Kallikrates-koodi:  0713
 – Kuntakeskus:  Koufália
Pinta-ala:  
 – Kokonaispinta-ala:  389,5 km²
Väkiluku (2011):  33 673
 – Kunnallis­yksikkö:  8 341
 – Kaupunki:  3 094
 – Väestötiheys:  86,45 as./km²
Aikavyöhyke:  UTC+2
 – Kesäaika:  UTC+3
 
 www.dimos-chalkidonos.gr 
Infobox OKVirheellinen NIMI-arvo: 
Chalkidóna (kreik. Χαλκηδόνα; kath.kreik. Χαλκηδών, Chalkidón) on Kreikan kaupunki ja samanniminen kunta (Δήμος Χαλκηδόνος, Dímos Chalkidónos), joka sijaitsee Thessalonikin alueyksikössä Keski-Makedonian alueella. Koko kunnan pinta-ala on 389,5 neliökilometriä ja väkiluku 33 673. Varsinaisen Chalkidónan kaupungin väkiluku on 3 094 (vuonna 2011). Kunnan kuntakeskus on Koufália.
Chalkidóna sijaitsee noin 30 kilometriä Thessalonikista luoteeseen. Nykyinen Chalkidónan kunta muodostui, kun Chalkidóna, Ágios Athanásios ja Koufália yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Chalkidónan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Ágios Athanásios | Ágios Athanásios | Ágios Athanásios | 4 967 |
| Ágios Athanásios | Anchíalos | Anchíalos | 738 |
| Ágios Athanásios | Géfyra | Géfyra | 3 059 |
| Ágios Athanásios | Néa Mesimvría | Néa Mesimvría | 3 050 |
| Ágios Athanásios | Vathýlakkos | Vathýlakkos | 2 337 |
| Ágios Athanásios | Xirochóri | Balaíika | 35 |
| Ágios Athanásios | Xirochóri | Xirochóri | 567 |
Ágios Athanásios: Yhteensä: 14 753
| Chalkidóna | Ádendro | Ádendro | 2 079 |
| Chalkidóna | Chalkidóna | Chalkidóna | 3 094 |
| Chalkidóna | Eleoúsa | Eleoúsa | 385 |
| Chalkidóna | Mikró Monastíri | Loudías | 789 |
| Chalkidóna | Mikró Monastíri | Mikró Monastíri | 1 306 |
| Chalkidóna | Parthéni | Parthéni | 502 |
| Chalkidóna | Valtochóri | Valtochóri | 186 |
Chalkidóna: Yhteensä: 8 341
| Koufália | Koufália | Ergatikés Katoikíes | 289 |
| Koufália | Koufália | Koufália | 7 850 |
| Koufália | Próchoma | Akropótamos | 596 |
| Koufália | Próchoma | Kastanás | 630 |
| Koufália | Próchoma | Próchoma | 1 214 |
Koufália: Yhteensä: 10 579
Yhteensä: 33 673
Aiheesta muualla

Δήμος Χαλκηδόνος. Chalkidónan kunnan verkkosivut. (kreikaksi)
Keski-Makedonian alue
| --- | --- |
Chalkidikín alueyksikkö:   Aristotélis  Kassándra  Néa Propontída  Polýgyros  Sithonía 
Imathían alueyksikkö:   Alexándreia  Náousa  Véroia 
Kilkíksen alueyksikkö:   Kilkís  Paionía 
Péllan alueyksikkö:   Almopía  Édessa  Pélla  Skýdra 
Pierian alueyksikkö:   Dío-Ólympos  Kateríni  Pýdna-Kolindrós 
Sérresin alueyksikkö:   Amfípoli  Emmanouíl Pappás  Irákleia  Néa Zíchni  Sérres  Sintikí  Visaltía 
Thessaloníkin alueyksikkö:   Ampelókipoi-Meneméni  Chalkidóna  Délta  Kalamariá  Kordelió-Évosmos  Lagkadás  Neápoli-Sykiés  Oraiókastro  Pávlos Melás  Pylaía-Chortiátis  Thermaïkós  Thérmi  Thessaloniki  Vólvi
Chrysó (Sérres)

| Chrysó Χρυσό |
| --- | --- |
 Chrysó
 Koordinaatit: 41°03′29″N, 23°39′04″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Sérres
Kunta:  Emmanouíl Pappás
Hallinto:  
 – Asutustyyppi:  kylä
 – Kallikrates-koodi:  1204010101
Väkiluku (2011):  1 571
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Chrysó (kreik. Χρυσό; kath.kreik. Χρυσόν, Chrysón) on Kreikan kylä, joka kuuluu hallinnollisesti Emmanouíl Pappáksen kuntaan, Sérresin alueyksikköön ja Keski-Makedonian alueeseen. Aiemmin kylä kuului Emmanouíl Pappáksen kuntaan ja vuodesta 2011 lähtien Emmanouíl Pappáksen kunnan Emmanouíl Pappáksen kunnallisyksikköön. Kylä muodostaa oman kyläyhdyskuntansa (Δημοτική Κοινότητα Χρυσού, Dimotikí Koinótita Chrysoú). Kylän väkiluku on 1 571 (vuonna 2011).
Kirkko Chrysón kylässä.
Chrysó on Emmanouíl Pappáksen kunnan kuntakeskus. Se sijaitsee noin 10 kilometriä Sérresistä itäkaakkoon.
Cergy-Pontoise

| Communauté d'agglomération de Cergy-Pontoise |
| --- | --- |
 Ilmakuva Cergyyn
 Koordinaatit: 49°2′10″N, 2°3′47″E 
Valtio:  Ranska
Alue:  Île-de-France
Departementti:  Val-d’Oise
Kuntia:  13
Pinta-ala:  78 km²
Väkiluku (2003):  183 430
 – väestötiheys:  2 360 as./km²
 
Internetsivut
Cergy-Pontoise on kuntayhtymä Ranskassa, joka sijaitsee 25 km Pariisista, Val-d'Oisen departementissa, Pariisin metropolialueella. Kuntayhtymässä asuu yli 180 000 henkeä.
Kunnat

Boisemont
Cergy
Courdimanche
Éragny sur Oise
Jouy-le-Moutier
Menucourt
Neuville-sur-Oise
Osny
Pontoise
Puiseux-Pontoise
Saint-Ouen-l'Aumône
Vauréal
Liikenne

Pariisista Cergy-Pontoiseen pääsee junalla puolessa tunnissa (RER A). Rautatieasemat ovat Neuville-Université, Cergy-Préfecture, Cergy-Saint Christophe ja Cergy-Le-Haut. Pariisista Cergy-Pontoiseen pääsee myös junalla (RER C), ja matka kestää neljäkymmentä minuuttia. Asemat ovat Pontoise, Saint-Ouen-l'Aumône ja Saint-Ouen-l'Aumône-Liesse.
Bussilla Charles de Gaullen kansainväliseltä lentoasemalta pääsee suoraan Cergy-Préfecturelle. Matka kestää tunnin verran.
Koulutus

Cergy-Pontoisessa on yliopisto ja 13 korkeakoulua, joissa on 27 000 opiskelijaa. Se on Île-de-Francen toiseksi suurin yliopistokaupunki.
Siellä on seuraavat korkeakoulut:
ENSEA: Elektroniikkakorkeakoulu
ESSEC: Kauppakorkeakoulu
ITIN: Tietotekniikkakorkeakoulu
UCP: yliopisto
Terveydenhuolto

Terveyskeskussairaaloita on kaksi, Hopital de Pontoise ja Clinique Sainte Marie
Nähtävyydet

Cergy-Pontoisessa on Pontoisen katedraali, Camille Pissarron museo, Tavet-Delacour-museo, Vincent van Goghin talo ja Impressionismimuseo.
Tavet-Delacour-museo
Carmel
Katedraali
Kulttuuri

Cergy-Pontoisessa on viisi teatteria, konservatorio ja monta konserttisalia.
Aiheesta muualla

Cergy-Pontoisen kotisivu(ranskaksi)